# Афера с Топлофикация София

### от Уикипедия, свободната енциклопедия

През 2006 г. в дружеството „Топлофикация София" са разкрити финансови злоупотреби. През април директорът му Валентин Димитров (наричан от медиите Вальо Топлото) е отстранен от поста, а в началото на юли е и арестуван с обвинения за пране на пари и укриване на данъци.[1] Кметът на София Бойко Борисов и министърът на икономиката и енергетиката Румен Овчаров си разменят обвинения по случая. През декември са арестувани още хора от ръководството на дружеството.

През януари 2007 г. общински съветници от БСП, НДСВ, ССД, „Гергьовден“ и Демократи за София избират за нов директор на Топлофикация София Атанас Михов, който според опозицията е бил съветник на бившия финансов министър от НДСВ Милен Велчев и е работил с Румен Овчаров в АЕЦ Козлодуй.[2]

## [редактиране] Писмо на Валентин Димитров от ареста

В края на декември 2006 г. в пресата е публикувано писмо на Димитров от ареста в което търси помощта на определени лица, на част от които назовава имената, а други споменава с инициали. В писмото се съдържа текста „Какво стана и с помощта от страна на Р. Овч.! Досега съм му помагал!!!“.[3] Писмото всъщност било намерено от следствието няколко месеца по-рано. Работи се и по версията Димитров нарочно да е споменал разни имена с цел да ги компроментира и сам е искал писмото да бъде хванато.

Според Илия Божинов от Висшия съвет на БСП „има пряка топла връзка между Румен Овчаров и Валентин Димитров и тя никога не е била тайна за членовете на БСП“.[4] Божинов критикува Овчаров още от август 2006 г. [5]

## [редактиране] Източници

1. ↑ "Арестуваха бившия шеф на "Топлофикация"-София", Вестник "Сега", 2006-07-05. Посетен на 2007-03-30
2. ↑ "След тричасов дебат червени и жълти наложиха Наско Михов", Вестник "Монитор", 2007-01-13. Посетен на 2007-03-30
3. ↑ "Спецслужбите хващат скандално писмо на Вальо Топлото от ареста", Всеки ден, 2007-12-26. Посетен на 2007-03-30
4. ↑ "Връзката между Овчаров и Димитров не е тайна за БСП", Всеки ден, 2007-01-02. Посетен на 2007-03-30
5. ↑ "Илия Божинов: БСП и правителството защитават корпоративни интереси", mediapool.bg, 2006-08-14. Посетен на 2007-03-30

Взето от „http://bg.wikipedia.org../../../%D0%B0/%D1%84/%D0%B5/%D0%90%D1%84%D0%B5%D1%80%D0%B0_%D1%81_%D0%A2%D0%BE%D0%BF%D0%BB%D0%BE%D1%84%D0%B8%D0%BA%D0%B0%D1%86%D0%B8%D1%8F_%D0%A1%D0%BE%D1%84%D0%B8%D1%8F_37c4.html“.

Категории: Политика на България | Енергетика | София

##### Views

- Статия
- Беседа
- Текуща версия

##### Търсене